જેટલી કદાચ સારા નાણામંત્રી નથી, પરંતુ બહેતરીન વકીલ રહી ચૂક્યા છે એટલે દરેક વસ્તુને દાખલા-દલીલ અને છેલ્લે દાદાગીરીથી ઉડાવી દઇને ઉડાઉ જવાબો આપીને છટકી જાય છે. હકીકતમાં જેટલીનું નાણાં મંત્રાલય અત્યંત ચિંતાજનક દિવસો પસાર કરી રહ્યું છે. નાણાં મંત્રાલયના કેટલાક જવાબદાર અધિકારીઓને રાત્રે ઊંઘ પણ નથી આવતી અને કેટલાક જવાબદારીમાંથી પલાયનવાદ આચરી છટકી ગયા છે. અલબત્ત, એ ચર્ચામાં ન પડીએ તો પણ માત્ર વાસ્તવિકતાનો એક સહેજ ચિતાર જોઈએ તો દેશ-વિદેશમાં તમામ અર્થશાસ્ત્રીઓને ભારતીય અર્થતંત્ર માટેની ચિંતા એ છે કે કરન્ટ અકાઉન્ટ ડેફિસિટ(સીએડી) કૂદકેને ભૂસકે વધી રહી છે.